open-index/open-wikipedia-markdown huggingface dataset:
காஞ்சிபுரம் சந்திரேசுவரர் கோயில்

**காஞ்சிபுரம் சந்திரேசுவரர் கோயில் (சந்திரேசம்)** என்றறியப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேலும், சந்திரனுக்கு சோமன் என்ற மற்றொரு பெயருடனும் விளங்குவதால்; காஞ்சிப் புராணத்தில் இக்கோயில் சோமேச்சரம் என்று குறிப்பிடப்பட்டுள்ளது. திங்கள் பரிகார தலமாக உள்ள இக்கோயில் பற்றிய குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:    சந்திரேஸ்வரர்.
* வழிபட்டோர்: சந்திரன் (திங்கள்)

## தல வரலாறு
* சந்திர தீர்த்தக் கரையிலிருந்த சந்திரன் வழிபட்ட இச்சிவலிங்க மூர்த்தம் தற்போது அருகிலுள்ள சந்தவெளியம்மன் கோயிலில் பிரதிட்டை செய்யப்பட்டுள்ளதாக சொல்லப்படுகிறது. இதன் அருகில் சந்திரன் திருமேனியுள்ளது.
* இவ்விறைவரை சந்திரன் வழிபட்ட மூர்த்தியாகும். ஆதலின் இக்கோயில் **சந்திரேசம்** என்று வழங்குகிறது.
* சந்திரதீர்த்தம் என்பது தற்போது வெள்ளைக்குளம் என்றழைக்கப்படுகிறது.

## தல பதிகம்
* **பாடல்**:  (**சந்திர தீர்த்தம்**)
::வீங்கிருள்சீத் தொளிபரப்பிப் பைங்கூழ் புரக்கும் வெண்கதிரோன் 
:தேங்கமல முகைஅவிழ்க்குஞ் சருவ தீர்த்தத் தென்திசையின் 
::ஆங்கண் நறுஞ்சுவைத்தெள்ளாரமுதத்தடந்தொட்ட தன்கோட்டி 
:பாங்குபெறப்பிஞ்ஞகன் தாள் அருச்சித் தேத்திப்பயன்பெற்றான்.	 
 
* **பொழிப்புரை**:    
::*பேரிருளை நீக்கி ஒளியைப் பரப்பிப் பயிரை வளர்க்கும் சந்திரன் 
:*தேன் மருவிய தாமரை அரும்பை மலர்த்துஞ் சருவ தீர்த்தத்திற்குத் தெற்கில் 
::*நறிய சுவையையுடைய தெள்ளிய அரிய அமுத மயமான நீர் நிலையை 
:*அகழ்ந்ததன் கரையில் நற்பண்பமையச் சிவபிரான் திருவடிகளை அருச்சனை 
::''செய்து பயனைப் பெற்றனன்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான காஞ்சிபுரத்தின் மேற்குப் பகுதியில் பெரிய காஞ்சிபுரம் சாலைத் தெருவிற்கு அருகிலுள்ள சந்தவெளியம்மன் கோயிலுக்கு அருகில் உள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் மேற்கு திசையில், சுமார் 1 கிலோமீட்டர் தொலைவிலுள்ள காஞ்சிபுரம் கைலாசநாதர் கோயிலுக்கு செல்லும் பாதையில் சென்றால் இக்கோயிலை அடையலாம்.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.
* காஞ்சி சந்திரேஸ்வரர் திருக்கோவில் படிமம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
கிருட்டிணாவரம்

**கிருட்டிணாவரம்** *(Krishnavaram )* என்பது இந்தியாவின்  ஒன்றியப் பகுதியான புதுச்சேரியில் உள்ள பாகூர் தாலுக்காவில் இருக்கும் பாகூர் ஒன்றியத்தில் இருக்கும் ஒரு கிராமம்  ஆகும். புதுச்சேரி - கடலூர் 45ஏ தேசிய நெடுஞ்சாலையில் கடைசியாக அமைந்துள்ள  புதுச்சேரி மாவட்டக் கிராமம் கிருட்டிணாவரம் ஆகும். கடலூரிலிருந்து புதுச்சேரிக்கு வரும்பொழுது இக்கிராமமே நுழைவு வாயிலாக விளங்குகிறது. மேலும், இக்கிராமத்தில் முள்ளோடை அலங்கார வளைவு என்ற ஓர் அலங்கார வளைவு இங்குள்ள முள் ஓடைக்கு அருகில் அமைக்கப்பட்டுள்ளது. **மதி கிருட்டிணபுரம்** என்ற பெயராலும்  அழைக்கப்படும் இக்கிராமத்தில்,  பக்தர்கள் முன்வந்து  உடனடி புணரமைப்புப் பணிகளை மேற்கொள்ள வேண்டிய நிலையில் பண்டைய திருமால் கோவில் ஒன்று சிதைவுற்ற நிலையில் காணப்படுகிறது.

## புவியியல்

மேற்கில் பாகூர் கிராமம், வடக்கில் மணப்பட்டு கிராமம், கிழக்கில் புதுக்குப்பம், தெற்கில் தமிழ்நாட்டைச் சேர்ந்த கங்கனக்குப்பம் ஆகியன் கிருட்டிணாவரம் கிராமத்திற்கு புவியியல் எல்லைகளாக அமைந்துள்ளன.

## கிராமங்கள்

கிருட்டிணாவரம் கிராமப் பஞ்சாயத்தில் பின்வரும் கிராமங்கள் இடம்பெற்றுள்ளன.

* கிருட்டிணாவரம் 
* கோரவள்ளிமேடு
* சல்லியாங்குப்பம்
* உச்சிமேடு

## சாலைப் போக்குவரத்து

மூர்த்திக்குப்பம், கோரவள்ளிமேடு, கிருட்டிணாவரம், குருவிநத்தம் ஆகிய கிராமங்கள் வழியாக புதுக்குப்பம் – சோரியாங்குப்பம் சாலை செல்வதால் இக்கிராமம் மற்ற பகுதிகளுடன் இணைப்புப் பெறுகிறது

## அரசியல்

புதுச்சேரி மக்களவைத் தொகுதிக்குட்பட்டும், ஏம்பலம் சட்டமன்றத் தொகுதியின் ஒரு பகுதியாகவும் கிருட்டிணாவரம் கிராமம் இருக்கிறது.

## படக்காட்சியகம்

File:Krishnavaram-BHR.jpg|கிருட்டிணாபுரம் கிராமப் பஞ்சாயத்து வரைபடம்
File:Way-2-Mathikrishnapuram-PDY-Arch.JPG|மதி கிருட்டிணபுரம் செல்லும் முள்ளோடை அலங்கார வளைவுWay
File:MathiKrishnapuram-Temple-BHR.jpg|திருமால் கோவில், மதிகிருட்டிண்புரம், பாகூர் ஒன்றியம்.


## மேற்கோள்கள்

## புற இணைப்புகள்
*Official website of the Government of the Union Territory of Puducherry

பகுப்பு:புதுச்சேரி மாவட்டத்திலுள்ள ஊர்களும் நகரங்களும்
தெற்கு வசீரிஸ்தான் மாவட்டம்

**தெற்கு வசீரித்தான்** (*South Waziristan*, ) பாக்கித்தானின் நடுவணரசு நிர்வகிக்கும் பழங்குடிப் பகுதிகளில் (**FATA**)  ஒன்றாகும்.  பிற பழங்குடி பகுதிகள் வடக்கு வசீரிஸ்தான் முகமை, குர்ரம் முகமை, கைபர் முகமை, ஒரக்ழை முகமை, முகமது முகமை, பஜௌர் முகமை ஆகும். தெற்கு வசிரிஸ்தான் முகமை  எட்டு வருவாய் வட்டங்களைக் கொண்டுள்ளது.
## மாவட்டப் பிரிப்பு
13 ஏப்ரல் 2022 அன்று இம்மாவட்டத்தின் வடக்குப் பகுதியில் உள்ள 4 தாலுகாக்களைக் கொண்டு மேல் தெற்கு வசீரிஸ்தான் மாவட்டம் என்றும்; தெற்குப் பகுதியில் உள்ள 4 தாலுகாக்களைக் கொண்டு கீழ் தெற்கு வசீரிஸ்தான் மாவட்டம் என  இரண்டாகப் பிரிக்கப்பட்டது. .

## எல்லைகள்
தெற்கு வசிரிஸ்தானின் கிழக்கில் கைபர் பக்துன்வா மாகாணம், தெற்கில் பலுசிஸ்தான் மாகாணம், மேற்கில் ஆப்கானித்தான், வடக்கில் வடக்கு வசீரிஸ்தான் உள்ளது.

## அமைவிடம்
இமயமலையில் அமைந்த தெற்கு வசிரிஸ்தான் முகமை,  பாக்கித்தானின் வடமேற்கில் மலைகள்சூழ் மண்டலத்தில் கிட்டத்தட்ட 6620  சகிமீ பரப்பளவில் அமைந்துள்ளது.  பெசாவருக்கு மேற்கு, தென்மேற்கில், வடக்கில் டோச்சி ஆற்றுக்கும் தெற்கில் கோமல் ஆற்றுக்கும் இடைப்பட்ட பகுதியில்   உள்ள பகுதியே வசிரிஸ்தான் ஆகும்;  இது பாக்கித்தானின் நடுவணரசு நிர்வகிக்கும் பழங்குடிப் பகுதிகளில் (FATA) அடங்கும். இதன் வடக்கிலும், கிழக்கிலும்  கைபர்-பக்துன்வா மாகாணம் உள்ளது. 

## கைபர் பக்துன்வா மாகணத்தில்
2018-இல் நடுவண் நிர்வாகப் பழங்குடிப் பகுதிகளை, கைபர் பக்துன்வா மாகாணத்தில் இணைத்த போது, கைபர் பக்துன்வா மாகாணத்தில் தெற்கு வசீரிஸ்தான் ஒரு மாவட்டமாக விளங்கி வருகிறது.

## வரலாறு
1893 முதல் இப்பகுதி பிரித்தானியப் பேரரசு, ஆப்கானித்தானுக்கு உட்படாது  தன்னாட்சியுடைய பழங்குடிகள் ஆட்புலமாக இருந்து வந்துள்ளது. இப்பகுதி பழங்குடிகள் அடிக்கடி பிரித்தானியப் பகுதிகளில் படையெடுத்து சிக்கலை உண்டு செய்தனர். இதனால் 1860க்கும் 1945க்கும் இடையே பலமுறை பிரித்தானியர் எதிர் தாக்குதல்களை நடத்தி வந்தனர். கடினமான வாழியல் சூழலையும் பயங்கரமான உள்ளூர் போராளிகளையும் கருத்தில் கொண்டு பிரித்தானிய இந்தியப் பேரரசின் துருப்புக்கள் இப்பகுதியை "நரகத்தின் கதவை தட்டுபவர்" (*Hell's Door Knocker*)  என அழைத்தனர்.  1947 முதல் இப்பகுதி பாக்கித்தானின் அங்கமாயிற்று.
## இதனையும் காண்க
* வசீரிஸ்தான்
* தெற்கு வசீரிஸ்தான் மாவட்டம்
* வடக்கு வசீரிஸ்தான் மாவட்டம்
* கைபர் பக்துன்வா மாகாணம் 
* கைபர் பக்துன்வா மாவட்டப் பட்டியல்

## மேற்கோள்கள்


## வெளி இணைப்புகள்

* Waziristan and Mughal empire
* Nehru in Waziristan
* Sketch map of Waziristan
* Mehsuds and Wazirs, the King-makers in a game of thrones
* Lawrence of Arabia in Waziristan
பகுப்பு:கைபர் பக்துன்வா மாகாணம்
பகுப்பு:பாக்கித்தானின் மாவட்டங்கள்
பகுப்பு:நடுவண் நிர்வாகத்தில் பழங்குடிப் பகுதிகள்
பகுப்பு:வடமேற்கு எல்லைப்புற மாகாணம்
பகுப்பு:கைபர் பக்துன்வா மாகாணத்தின் மாவட்டங்கள்
பாவெல் செரன்கோவ்

**பாவெல் செரன்கோவ்** (**Pavel Alekseyevich Cherenkov**) ஒரு ரஷ்சிய இயற்பியலாளர். இவருக்கு 1934ம் ஆண்டு வாவிலொவ்-செரன்கோவ் விளைவு பற்றிய ஆராய்ச்சி செய்தமைக்காக இல்யா பிராங் மற்றும் இகோர் டாம் அவர்களுடன் சேர்ந்து 1958ம் ஆண்டு நோபல் பரிசு வழங்கப்பட்டது.

## மேற்கோள்கள்

பகுப்பு:1904 பிறப்புகள்
பகுப்பு:1990 இறப்புகள்
பகுப்பு:நோபல் இயற்பியற் பரிசு பெற்றவர்கள்
பகுப்பு:உருசியக் கண்டுபிடிப்பாளர்கள்
பகுப்பு:நோபல் பரிசு பெற்ற உருசியர்கள்
பகுப்பு:நோபல் பரிசு பெற்ற சோவியத் நபர்கள்
பகுப்பு:உருசிய இயற்பியலாளர்கள்
பகுப்பு:சோவியத் இயற்பியலாளர்கள்
காஞ்சிபுரம் முத்தீசுவரர் கோயில் (முத்தீசம்)

**காஞ்சிபுரம் முத்தீசுவரர் கோயில் (முத்தீசம்)** என்றறியப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மேற்கு நோக்கிய சந்நிதியான இது; சித்திரப்பிரதிட்டை, பாதுகை பிரதிட்டையுடையதாகும். இக்கோயில் பற்றிய குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:    முத்தீஸ்வரர்.
* வழிபட்டோர்: வாமதேவர்

## தல வரலாறு
கயிலையில் சிவபெருமான் வாமதேவ முனிவருக்கு கொடுத்தருளிய சிவலிங்கத்தை வாமதேவர் காஞ்சியில் பிரதிட்டை செய்து வழிபட்டார். வாமதேவ முனிவர் இறைவன் திருவருளினால் கயிலை அடைந்து, இறைவனை வணங்கி அவ்விறைவன் கொடுத்த ஓர் லிங்கத்தைப் பெற்று மீளவுங் காஞ்சியை அடைந்து பிறவாத்தானத்திற்கு மேற்கில் முக்தீசுவரர் என்னும் பெயரால் தாபித்து போற்றினார் என்பது வரலாறு.

## தல பதிகம்
* **பாடல்**:  (**முத்தீச்சரம்**)
::மேன்மை சான்ற பிறவாத் தான மேற்றிசை 
:ஞான வாவி ஞாங்கர் முத்தீச் சரனென 
::மான முத்தித் தளியின் நிறுவி வாழ்த்தினான் 
:ஏன வெண்கோட் டணியார்க் கினிதாம் அன்னதே. 
 
* **பொழிப்புரை**:    
::*மேன்மை அமைந்த பிறவாத் தானம் எனும் தலத்திற்கு மேற்குத் 
:*திசையில் ஞானதீர்த்தத்திற்கு அயலில் முத்தீச்சரப்பிரானெனப் பெருமை 
::*யுடைய முத்தீச்சரர் திருக்கோயிலில் நிறுவிப் போற்றினார். அத்தலம் பன்றிக் 
:*கோட்டினை அணிந்த பிரானார்க்கு இனியதாகும்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான பெரிய காஞ்சிபுரத்தின் வடக்கு பகுதியான கம்மாளத் தெருவிலுள்ள காஞ்சி பிறவாதீசுவரர் கோயில் வளாகத்தில் மேற்கிலும், காஞ்சி இறவாதீசுவரர் கோயில் கிழக்கிலும் இக்கோயில் அமைந்துள்ளது. மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் வடக்கு திசையில், சுமார் 1 கிலோமீட்டர் தொலைவிலுள்ள காஞ்சி மகாலிங்கேசுவரர் கோயிலின் வடமேற்கில் இக்கோயில் தாபிக்கப்பட்டுள்ளது.

## இவற்றையும் காண்க
* காஞ்சிபுரம் முத்தீசுவரர் கோயில் (கருடேசம்) (காந்தி சாலையில்)
* காஞ்சிபுரம் உற்றுக்கேட்ட முத்தீசர் கோயில் (திருமேற்றளித் தெரு)

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
ரூடால்ஃப் மாஸ்பவர்

**ரூடால்ஃப் மாஸ்பவர்** (**Rudolf Ludwig Mössbauer**) ஒரு ஜெர்மன் இயற்பியலாளர். 1957ல் இவர் கண்டுபிடித்த மாஸ்பவர் விளைவுக்கு இவருக்கு 1961ல் இயற்பியலுக்காக நோபல் பரிசு வழங்கப்பட்டது. மாஸ்பவர் நிறமாலையியலுக்கு ஆதாரமாக கருதப்படுகிறது.

## மேற்கோள்கள்

பகுப்பு:இயற்பியலாளர்கள்
பகுப்பு:நோபல் இயற்பியற் பரிசு பெற்றவர்கள்
பகுப்பு:நோபல் பரிசு பெற்ற செருமானியர்கள்
பகுப்பு:1929 பிறப்புகள்
பகுப்பு:2011 இறப்புகள்
பகுப்பு:செருமானிய இயற்பியலாளர்கள்
மெட்டி (திரைப்படம்)

**மெட்டி** (*Metti*) 1982 ஆம் ஆண்டு இயக்குநர் மகேந்திரன் இயக்கத்தில் வெளிவந்த ஒரு தமிழ்த் திரைப்படம் ஆகும். இப்படத்தில் முக்கியப் பாத்திரங்களாக சரத் பாபு, ராதிகா, வடிவுக்கரசி போன்றோர் நடித்திருந்தனர்.

## நடிகர்கள்
* சரத் பாபு -  பட்டாபி
* ராதிகா - பிரீத்தா
* சி. ஆர். விஜயகுமாரி - கல்யாணி
* ராஜேஷ் விஜயன் வேடத்தில் 
* வடிவுக்கரசி சுலேகா
* வெண்ணிற ஆடை மூர்த்தி- தங்கம்
* குமரிமுத்து- தேயிலை மாஸ்டர் 
* செந்தாமரை -  சண்முகம் 
* சாமிக்கண்ணு- நாயர்

## பாடல்கள்
இத்திரைப்படத்திற்கு இளையராஜா இசையமைத்தார்.

## மேற்கோள்கள்

## வெளி இணைப்புகள்
* 

பகுப்பு:1982 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:மகேந்திரன் இயக்கிய திரைப்படங்கள்
பகுப்பு:சரத் பாபு நடித்த திரைப்படங்கள்
பகுப்பு:ராஜேஷ் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:செந்தாமரை நடித்த திரைப்படங்கள்
எகிப்து ஏர்பஸ் 181

thumb | வலது
**எகிப்து ஏர்பஸ் 181** (*EgyptAir Flight 181*) என்ற எகிப்து நாட்டிற்கு சொந்தமான பயணிகள் வானூர்தி. விமானப் பயணிகளுடன் 28 மார்ச் 2016 ஆம் ஆண்டு நடுவானில் கடத்தப்பட்டது. எகிப்து நாட்டில் உள்ள அலெக்சாண்டிரியா நகரிலிருந்து கெய்ரோ நகருக்கு பயணிக்கும்போது இந்த நிகழ்வு நடந்துள்ளது. கடத்தப்பட்ட இந்த விமானம் சைப்ரஸ் நாட்டில் அமைந்துள்ள லார்னகா விமான நிலையத்தில் கட்டாயப்படுத்தி இறக்கப்பட்டது. இந்த விமானத்தில் பயணம் செய்த வெளிநாட்டவர்கள் 4 பேர் மற்றும் விமான சிப்பந்திகள் போக அனைவரும் ஆரம்பக் கட்டத்திலேயே விடுவிக்கப்பட்டனர். 

## முடிவு
விமானத்தைக் கடத்தியவரான *சைஃப் அதின் முஸ்தஃபா* சரண் அடைந்தார். அவர் மனநலமற்றவர் என்ற காரணத்தினால் 8 நாட்கள் காவலில் வைக்கும்படி நீதிமன்றம் உத்தரவிட்டது. 

## மேற்கோள்கள்

பகுப்பு:2016 நிகழ்வுகள்
பகுப்பு:எகிப்தில் நிகழ்வுகள்
பகுப்பு:சைப்பிரசு
பகுப்பு:வானூர்தி செல்வழிக்கடத்தல்கள்
உத்தரகாசி நிலநடுக்கம்

**உத்தரகாசி நிலநடுக்கம்** *(1991 Uttarkashi earthquake)* என்பது இந்திய நாட்டின் உத்தராகண்டம் மாநிலத்தின் உத்தரகாசி மாவட்டம் மற்றும் கார்வால் பகுதிகளில் 1991 ஆம் ஆண்டு அக்டோபர் 20 ஆம் தேதி ஏற்பட்ட நிலநடுக்கத்தைக் குறிக்கிறது.

## சேதம்

உந்தத்திறன் ஒப்பளவு அடிப்படையில் 6.8 என்ற நிலநடுக்கவியல் அளவில் அந்நிலநடுக்கம் அளவிடப்பட்டது. இமயமலைப் பகுதியின் பிரதான உந்துகைப் பகுதியில் இந்நிலநடுக்கம் நிகழ்ந்தது. அப்போது கிட்டத்தட்ட 1294 கிராமங்களும் மூன்று இலட்சத்திற்கும் மேற்பட்ட மக்களும் பெரிதும் பாதிக்கப்பட்டனர். 42,400 வீடுகள் இந்நிலநடுக்கத்தால் மிகவும் சேதமடைந்தன.

## மேற்கோள்கள்

;ஆதாரம்

* 

பகுப்பு:இந்தியாவில் நிலநடுக்கங்கள்
பகுப்பு:உத்தராகண்டம்
பகுப்பு:1991 நிகழ்வுகள்
பகுப்பு:உத்தரகாசி மாவட்டம்
இலார்னாக்கா

**இலார்னாக்கா** (*Larnaca*, ,  அல்லது ) சைப்பிரசின் தென்கடலோரத்தில் அமைந்துள்ள நகரமாகும்; இதே பெயருள்ள மாவட்டத்தின் தலைநகரமும் ஆகும். நிக்கோசியா,  லிமாசோல் அடுத்து நாட்டின் மூன்றாவது பெரிய நகரமாக உள்ளது. நகரியப் பகுதியின் மக்கள்தொகை 2011 கணக்கெடுப்பின்படி 84,591 ஆகும்.

பனைமரங்களடர்ந்த கடற்கரைக்குப் புகழ்பெற்ற இலார்னாக்காவில் புனிந லசாரசு தேவாலயம், அலா சுல்தான் டெக்கே, காமரெசு   நீர்க்கட்டுக் கால்வாய், மற்றும் பழங்கால கோட்டை சுற்றுலாத் தலங்களாக உள்ளன. உறுதிப்பாட்டுவாத  மெய்யியலாளர் செனோவின் பிறந்த இடமான கிடியோன் நகர அரசு இடிபாடுகளின் மீது இந்த நகரம் எழுந்துள்ளது.

நாட்டின் முதன்மை வானூர்தி நிலையமான  இலார்னாக்கா பன்னாட்டு வானூர்தி நிலையம் இங்குள்ளது. இங்கு பயணியர் மற்றும் சரக்குக் போக்குவரத்திற்கான துறைமுகமும்  உள்ளது.
## ஒளிப்படத் தொகுப்பு

File:Fishing port (psarolimano).JPG|Fishing port "Psarolimano"
File:Hala sultan tekke.JPG|Hala Sultan Tekke
File:Larnaca fort.JPG|Castle exterior
File:Castle square wharf.JPG|Castle square pier
File:Kimon statue.JPG|Kimon statue
File:Palm trees promenade (foinikoudes).JPG|Finikoudes Avenue
File:Palm trees promenade by night (foinikoudes).JPG|View of Larnaca from sea
File:Larnaca marina.JPG|Larnaca marina
File:Salt lake at sunset.JPG|Larnaca Salt Lake
File:Aspect of the old town.JPG|Aspect of the old town
File:Aspect of the old town2.JPG|Souvenir shops
File:Aspect of the old town3.JPG|Old town
File:Kamares old aqueduct.JPG|Old aqueduct "Kamares"
File:Angeloktisti (built by angels) medieval church.JPG|Angeloktisti medieval church
File:Street in town center.JPG|Street in town center
File:Ermou square.JPG|Ermou square
File:Saint Lazarus.JPG|Saint Lazarus
File:Vessels near Larnaca port.JPG|Vessels near Larnaca port
File:Larnaca Airport.JPG|Larnaca International Airport
File:Larnaca castle.jpg|Larnaca Castle interior
File:District administration larnaca.JPG|Building of District Administration Larnaca
File:Europe square.JPG|Europe square
File:Pierides Museum.JPG|Pierides Museum
File:Larnaca seafront panoramic.jpg|Larnaca seafront panorama
File:View from Oroklini Hill towards Larnaca.jpg|Panoramic view from Oroklini Hill towards Larnaca
|Group picture of students and teachers of Larnaca Armenian school in 1940
File:Armenian Genocide Memorial in Larnaca Unveiling.jpg|The Armenian Genocide Memorial, unveiled in 2008

## மேற்சான்றுகள்

பகுப்பு:சைப்பிரசு
இலார்னாக்கா பன்னாட்டு வானூர்தி நிலையம்

**இலார்னாக்கா பன்னாட்டு வானூர்தி நிலையம்** (*Larnaca International Airport*, ; )  சைப்பிரசின் இலார்னாக்காவின் தென்மேற்கில்  தொலைவில் அமைந்துள்ள பன்னாட்டு வானூர்தி நிலையம் ஆகும். இதுவே சைப்பிரசின் முதன்மையான பன்னாட்டு வாயிலாகும். நாட்டின் இரண்டு வணிகமய பன்னாட்டு வானூர்தி நிலையங்களில் இதுவே மிகப் பெரியதாகும்.  
## மேற்சான்றுகள்

## வெளி இணைப்புகள்

*அலுவல்முறை வலைத்தளம்
*
*

பகுப்பு:சைப்பிரசு
பரனாய்டு ஆண்ட்ராய்டு

**பரனாய்டு ஆண்ட்ராய்டு** (*Paranoid Android*) இயங்குதளம் என்பது திறன்பேசிகளுக்கும் மடிக்கணினிகளுக்கும் ஒரு திறந்த மூல இயங்குதளம்(Operating system) ஆகும். செப்டம்பர் 2015 இல், பீசீ அட்வைசர் மிகவும் பிரபலமான விருப்ப இயங்குதளத்தில் (Custom ROM) பரனாய்டு ஆண்ட்ராய்டு இயங்குதளத்தையும் சயனோச்சன்மாட் இயங்குதளத்தையும் குறிப்பிட்டுள்ளது. எகனாமிக் டைம்ஸ் இந்த விருப்ப இயங்குதளத்தை இரண்டு லட்சத்திற்கும் மேற்பட்டோர்கள் பயன்படுத்துகின்றனர் என்றும் உலகின் பிரபலமான விருப்ப இயங்குதளத்தில் இரண்டாவது இடத்தில் இருப்பதாகவும் குறிப்பிட்டுள்ளது.

## வரலாறு
பரனாய்ட் ஆண்ட்ராய்டு பால் ஹென்ஷெலால்  நிறுவப்பட்டது. பிப்ரவரி 2015 இல், OnePlus நிருவனம் அதன் புதிய ஆக்சிசன் இயங்குதளத்திற்காக (OxygenOs) பரனாய்டு ஆண்ட்ராய்டு அணியில் இருந்து முக்கிய உறுப்பினர்களை பணியமர்த்த கொண்டுசென்றது. இதனால் பரனாய்டு ஆண்ட்ராய்டு 5.1 ஐ வெளியிடுவதில் தாமதம் ஏற்பட்டது.

## அம்சங்கள்
பரனாய்டு  ஆண்ட்ராய்டின்  குறிப்பிடத்தக்க அம்சங்கள்  என ஹாலோ (halo) மற்றும் பை (Pie) ஐ எகனாமிக் டைம்ஸ் குறிப்பிட்டுள்ளது.

## வெளி இணைப்புகள்
* 

பகுப்பு:கைபேசி இயங்கு தளங்கள்
பகுப்பு:கட்டற்ற அலைப்பேசி மென்பொருட்கள்
அமோனியம் பாசுபேட்டு

**அமோனியம் பாசுபேட்டு** *(Ammonium phosphate)* என்பது (NH4)3PO4, என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.  அமோனியம் மற்றும் பாசுபேட் ஆகிய சேர்மங்கள் சேர்ந்து உருவாகும் இவ்வுப்பு மிகக் குறைவான நிலைப்புத்தன்மையுடன் காணப்படுகிறது. நிலைப்புத்தன்மை இல்லாத காரணத்தால் அதிக வணிக முக்கியத்துவம் ஏதுமின்றி ஆராய்ச்சிக்காக மட்டுமே இது பயன்படுகிறது. இச்சேர்மத்துடன் ((NH4)3PO4) கூட்டாக இதனுடன் தொடர்புடையதும் நிலைப்புத் தன்மை இல்லாததுமாய் (NH4)3PO4.(NH4)2HPO4 என்ற இரட்டை உப்பும் அறியப்படுகிறது. பொதுவாக இவை சிதைவடையும் போது படிப்படியாக அமோனியா வாயுவை வெளிவிடுகின்றன.:
:(NH4)3PO4   →   H(NH4)2PO4  +  NH3 

மூவமோனியம் பாசுபேட்டு உப்புகளின் பொதுப்பண்புகளுக்கு மாறாக, ஈரமோனியம் பாசுபேட்டு (H(NH4)2PO4) என்ற உப்பு மிகவும் பயனுள்ள ஒரு உரமாகப் பயன்படுகிறது.

## மேற்கோள்கள்

பகுப்பு:பாசுபேட்டுகள்
பகுப்பு:அமோனியம் சேர்மங்கள்
பகுப்பு:நைதரசன் சேர்மங்கள்
சிந்து பள்ளத்தாக்கு

**சிந்து பள்ளத்தாக்கு** அல்லது **சிந்து சமவெளி** (Sind Valley) வட இந்தியாவின் ஜம்மு காஷ்மீர் மாநில, காந்தர்பல் மாவட்டத்தில், இமயமலை மலைதொடரில் அமைந்துள்ளது.
 
சிந்து பள்ளத்தாக்கின் நுழைவாயில், ஜம்மு காஷ்மீர் மாநிலத்தின் தலைநகரான ஸ்ரீநகரிலிருந்து வடகிழக்கே முப்பத்து மூன்று கிலோ மீட்டர் தொலைவில் அமைந்துள்ளது. சிந்து பள்ளத்தாக்கு அறுபத்து ஐந்து கிலோ மீட்டர் நீளமும், அதிக பட்சமாக ஒன்பது கிலோ மீட்டர் அகலமும் கொண்ட பள்ளத்தாக்கு ஆகும். 
 

## வரலாறு
சிந்து பள்ளத்தாக்கு பண்டைய பட்டுப் பாதையில் அமைந்த முக்கியத்துவம் வாய்ந்த பகுதியாகும். இப்பள்ளத்தாக்கு இந்தியா, சீனா, நடு ஆசியா ஆகிய பகுதிகளை ஸ்ரீநகர் - ஸ்கர்டு வழியாக இணைக்கிறது.  
 
சிந்து பள்ளத்தாகு வழியாக காஷ்மீரத்தில் முதலில் இந்து சமயம்  பின்னர் பௌத்த சமயம், இசுலாமிய சமயம் பரவியது.
பாரசீக இசுலாமிய சாது மீர் சையத் அலி ஹமதானி 1372-ஆம் ஆண்டில் தனது 700 ஆதரவாளர்களுடன் சிந்து பள்ளத்தாக்கின் வழியாக காஷ்மீரத்திற்கு வந்தார்.
 இவர் இப்பள்ளத்தாக்கில் பலவிதமான பாரசீகக் கலை  நுட்பங்களை காஷ்மீர மக்களுக்கு அறிமுகப்படுத்தினார்.தேசிய நெடுஞ்சாலை 1டி  சிந்து பள்ளத்தாக்கு வழியாக லடாகையும் இந்தியாவின் பிற பகுதிகளுடன் இணைக்கிறது. 
குளிர்காலத்தில் கடுமையான பனிப் பொழிவின் போது இந்த தேசிய நெடுஞ்சாலை மூடப்பட்டு விடுகிறது.

## நிலவியல்

 

**சிந்து பள்ளத்தாக்கு**, காந்தர்பல் மாவட்டத்தில் கங்கன் வருவாய் வட்ட நிர்வாகப் பகுதியில் உள்ள இமயமலை மலைத்தொடரில் அமைந்துள்ளது.
சிந்து பள்ளத்தாக்கின் மேற்கில் காஷ்மீர் பள்ளத்தாக்கு, கிழக்கில் ஜோஜிலா, வடக்கில் நீலம் ஆறும், தெற்கில் லித்தர் பள்ளத்தாக்கும் எல்லைகளாக கொண்டுள்ளது.

சிந்து பள்ளத்தாக்கு அறுபத்து ஐந்து கிலோ மீட்டர் நீளமும், அதிக பட்சமாக ஒன்பது கிலோ மீட்டர் அகலமும் கொண்டது. சில இடங்களில் இதன் அகலம் ஐநூறு மீட்டர்களுக்கும் குறைவாக உள்ளது. தேசிய நெடுஞ்சாலை 1டி  சிந்து பள்ளத்தாக்கு  வழியாக செல்லும் ஒரே சாலையாகும். இச்சாலை லாடாக்கை ஜம்மு காஷ்மீர் மாநிலத்தின் பிற பகுதிகளுடன் இணைக்கிறது.  திராஸ் பகுதியில் உள்ள மசோய் பனியாற்றிலிருந்து உற்பத்தி ஆகும் நல்லா சிந்து ஆறு  சிந்து பள்ளத்தாக்கில் கிழக்கிலிருந்து மேற்காக பால்டால் மற்றும் சோனாமார்க் வழியாக பாய்கிறது. 
நல்லா சிந்து ஆறு புனல் மின் நிலையங்கள் மின்சாரம் தயாரிக்கவும், வேளாண்மைக்கு ஆதாரமாக உள்ளது. இந்த ஆறு பாயுமிடங்களில் தேவதாரு மரங்களும், ஊசி இலைக் காடுகளும் அதிகமுள்ளது. 

சிந்து பள்ளத்தாக்கில் அமைந்த முக்கிய நகரங்கள் குந்து, பகல்கம் மம்மர், கங்கன், வாங்காத், பிரங், மணிகாம் மற்றும் ஊசன் ஆகும்.

சிந்து பள்ளத்தாக்கில் அமைந்த பல பனியாறுகளும், சிந்து ஆற்றின் துணை ஆறுகளும் இப்பகுதியை வளமாக்கிறது.
 

இப்பள்ளத்தாக்கில் இமயமலை கருங்கரடிகளும், பழுப்பு கரடிகளும், கலைமான்களும், பனிச் சிறுத்தைகளும் காஷ்மீர் கலைமான்களும் காணப்படுகிறது.

## மேற்கோள்கள்

## வெளி இணைப்புகள்
* Onway to Sonmarg through Sindu Valley

பகுப்பு:இந்தியப் பள்ளத்தாக்குகள்
பகுப்பு:ஜம்மு காஷ்மீர் புவியியல்
பாடெபல்லி

**பாடெபல்லி** *(Badepalle)* என்பது இந்தியாவின் ஆந்திரப் பிரதேச மாநிலத்தில் உள்ள மகபூப்நகர் மாவட்டத்தில் உள்ள ஒரு கணக்கெடுப்பில் உள்ள ஊர் ஆகும். 

## புவியியல் அமைப்பு

16.754352°  வடக்கு 78.147892° கிழக்கு என்ற அடையாள ஆள்கூறுகளில் பாடெபல்லி பரவியுள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி பாடெபல்லி நகரத்தின் மக்கள் தொகை 29,822 ஆகும். இத்தொகையில் 51 சதவீதத்தினர் ஆண்கள் மற்றும் 49 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 67% ஆகும். இது இந்தியாவின் தேசிய  சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்கள் 57% படிப்பறிவு அற்றவர்களாகவும் பெண்கள் 43% படிப்பறிவு அற்றவர்களாகவும் காணப்படுகின்றனர். மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.

## மேற்கோள்கள்

பகுப்பு:மகபூப்நகர் மாவட்டம்
 பகுப்பு:தெலங்காணாவில் உள்ள ஊர்களும் நகரங்களும்
காஞ்சிபுரம் ரோமசரேசுவரர் கோயில்

**காஞ்சிபுரம் ரோமசரேசுவரர் கோயில் (ரோமசரேசம்)** என்றறியப்படும் இது, காஞ்சிபுரத்திலுள்ள சிவக்கோயில்களில் ஒன்றாகும். மிகவும் பழமையான திருக்கோயிலாக அறியப்பட்ட இக்கோயில் குறிப்புகள் காஞ்சி புராண படலத்துள் உட்கோயில்களாகச் சொல்லப்பட்டுள்ளது.

## இறைவர், வழிபட்டோர்
* இறைவர்:   ரோமசரேஸ்வரர்.
* வழிபட்டோர்: ரோமச முனிவர்

## தல வரலாறு
முற்காலத்தில் இது பெரிய கோயிலாக இருந்திருக்க வேண்டும்; தற்போது மூலவர் - ரோமசரேசுவரர் மட்டுமே சிவலிங்க மூர்த்தமாக உள்ளார்.

## அமைவிடம்
தமிழ்நாட்டிலுள்ள காஞ்சிபுரம் மாவட்டத்தின்  தலைநகரான பெரிய காஞ்சிபுரத்தின் கிழக்கு பகுதியான மாமல்லன்நகர், சத்யா நகர் - பெரியார் நகர் இவைகளைக் கடந்து, தொடர்வண்டி பாதையை கடந்து சென்று இக்கோயிலை அடையலாம்.  மேலும்,  தமிழ்நாட்டின் தலைநகர் சென்னையிலிருந்து 75 கிலோமீட்டர் தொலைவிலுள்ள, காஞ்சிபுரம் பேருந்து நிலையத்தின் தென்கிழக்கு திசையில், சுமார் 1 கிலோமீட்டர் தொலைவிலுள்ள திருக்கச்சிநெறிக்காரைக்காடு கோயிலுக்கு செல்லும் பாதையில் இக்கோயில் தாபிக்கப்பட்டுள்ளது.

## மேற்கோள்கள்

## புற இணைப்புகள்
* காஞ்சி கோயில்களின் சாலைகள் வரைபடம்.

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:தமிழ்நாட்டில் உள்ள சிவன் கோயில்கள்
புதுச்சேரி சட்டமன்றத் தேர்தல், 2016

**புதுச்சேரி சட்டமன்றத் தேர்தல், 2016** என்பது 30 தொகுதிகள் கொண்ட புதுச்சேரி சட்டமன்றத்திற்கு 2016 மே 16 அன்று நடைபெற்ற தேர்தலாகும்.

## தேர்தல் அட்டவணை
தேர்தலின் முக்கிய நாட்கள் காலக்கோடு.

## போட்டியிட்ட கூட்டணிகள் / கட்சிகள்
### கூட்டணிகள்

### தனித்துப் போட்டியிட்ட கட்சிகள்

*பாசக தனித்து போட்டியிடுகிறதா இல்லையா என்று உறுதியாக தெரியவில்லை. 16 தொகுதிகளுக்கான வேட்பாளர்களை அறிவித்துள்ளது.

* என். ஆர். காங்கிரசு தேர்தல் அறிக்கையை மே 12 அன்று வெளியிட்டது.

## வேட்புமனு தாக்கல், இறுதிப் பட்டியல்
### வேட்புமனு தாக்கல்

## தொகுதிகள்

மாகே - இராமச்சந்திரன் (கட்சி சார்பற்றவர்)  

## கருத்துக் கணிப்புகள்

## வாக்குப்பதிவு
84.11% சதவீத வாக்குகள் பதிவாகின.

## முடிவுகள்

## தொகுதிவாரி முடிவுகள்

## இவற்றையும் காண்க
* தமிழ்நாடு சட்டமன்றத் தேர்தல், 2016
* இந்திய சட்டமன்றத் தேர்தல்கள், 2016

## மேற்கோள்கள்

## வெளியிணைப்புகள்
* இந்தியத் தேர்தல் ஆணைய புதுச்சேரிப் பிரிவின் இணையதளம்

பகுப்பு:2016 தேர்தல்கள்
பகுப்பு:புதுச்சேரி சட்டமன்றத் தேர்தல்கள்
1,4 – ஈராக்சென்

**1,4 – ஈராக்சென்** *(1,4-Dioxene)* என்பது (C2H4)(C2H2)O2 என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்ற நீர்மமான இச்சேர்மத்தை ஈராக்சென் சேர்மத்தில் இருந்து ஐதரசன் நீக்கல்வினையின் மூலம் தோற்றுவிக்கலாம். 

## மேற்கோள்கள்


பகுப்பு:ஈதர்கள்
பகுப்பு:ஈராக்சேன்கள்
அம்ரிதா சேர்கில்

**அம்ரிதா சேர்கில்** (Amrita Sher-Gil, 30, சனவரி 1913–5, திசம்பர் 1941) என்பவர் இந்தியாவின் பெண் ஓவியர். இந்தியாவின் பிரிடா காலோ எனவும் இவர் அழைக்கப்படுகிறார்.

## இளமைக்காலம்
பஞ்சாப் சீக்கியத் தந்தைக்கும் அங்கேரி நாட்டின் யூத மதத்தைச் சேர்ந்த தாயாருக்கும் அம்ரிதா சேர்கில் புடாபெசுடு நகரில் பிறந்தார். 1921 முதல் சிம்லா நகரில் வாழ்ந்து வந்தார். இளம் அகவையிலேயே ஓவியம் வரைவதில் ஆர்வம் ஏற்பட்டது. 1923 ஆம் ஆண்டில் இத்தாலியில் பிலாரன்சு நகரில் கலை மையம் ஒன்றில் மாணவியாகச் சேர்ந்தார்.

## ஓவியக் கலைப்பயணம்
ஓவியக்கலையில் மேலும் பயிற்சி பெற 1929 இல் பாரீசு நகருக்குப் போனார். அங்கு கவின் கலையில் இளங்கலைப் பட்டமும் பெற்று மேலை நாட்டு ஓவிய வகைகளையும் கற்றுக்கொண்டார். இளம்பெண்கள் என்ற பெயரில் அம்ரிதா சேர்கில் வரைந்த ஓவியம் மேலை நாட்டுப் பாணியில் அமைந்திருந்தது. 1934 இல் இந்தியாவுக்குத் திரும்பிய இவர் இந்தியாவின் தொன்மைக் கலைகளிலும் இசுலாமிய ஓவியங்களிலும் ஆர்வம் காட்டினார்.

1937 இல் தென்னிந்தியச் சுற்றுப் பயணம் மேற்கொண்டார். மணப் பெண்ணின் அறை, பிரம்மச்சாரிகள், தென்னிந்திய கிராமிய வாழ்க்கை என்ற ஓவியப் படைப்புகள் புகழ் பெற்றன. அஜந்தா குகை ஓவியங்களும், இந்திய மக்களின் எளிய வாழ்க்கை நிலைகளும், பெண்களின் நலிந்த வாழ்வும் அம்ரிதாவின் ஓவியங்களில் பதிவாகின.

1938 இல் கொரக்பூரில் வாழ்ந்தபோது இரவிந்திரனாத் தாகூர், ஜமினி ராய் ஆகியோரின் ஓவியங்களைக் கண்டார். அதன் விளைவாக வங்காளத்தில் நிகழ்ந்த கலைப்புரட்சியில் தாமும் இணைந்து கொண்டார். காந்தியக் கொள்கைகளிலும் அம்ரிதா நாட்டம் கொண்டார். 1941இல் லாகூரில் வாழ்ந்து வந்த அம்ரிதா ஒரு ஓவியக் கூடத்தை அமைத்தார். அங்கு ஓவியக் கண்காட்சியை நிகழ்த்தத் திட்டமிட்டிருந்த நிலையில் 6 டிசம்பர் 1941 இல் திடீரென நோய்வாய்ப்பட்டு இறந்தார்.

## மேற்கோள்கள்

## வெளியிணைப்புகள்

### வாழ்க்கை
* ''Amrita Sher-Gil'' biography, articles and work .
* Amrita-it.com – A Resource site on ''Amrita Sher-Gil''
* ''Amrita Sher-Gil'' Bio, Photos and Paintings 
* Biography of Artist Amrita Sher-Gil and Photos

### ஓவியங்கள்
* Amrita Sher-Gil on Art and appreciation
* ''Amrita Sher-Gil'' Gallery of Paintings, Bio, Books, Photos 
* Showcase:Amrita Sher-Gil at National Gallery of Modern Art
* A slideshow of Amrita Sher-Gil's painting at Tate Modern 
*List of most expensive Indian paintings ever sold 
* Amrita Sher-Gil exhibition at Tate Modern, இலண்டன் 

பகுப்பு:இந்தியப் பெண் ஓவியர்கள்
பகுப்பு:1913 பிறப்புகள்
பகுப்பு:1941 இறப்புகள்
பகுப்பு:ந.ந.ஈ.தி நபர்கள்
பகுப்பு:இந்திய யூதர்கள்
ஒரு ஊர்ல ரெண்டு ராஜா

**ஒரு ஊர்ல ரெண்டு ராஜா** 2014 ஆவது ஆண்டில் ஆர். கண்ணன் இயக்கத்தில் வெளியான ஒரு இந்தியத் தமிழ்த் திரைப்படமாகும். எஸ். மைக்கேல் ராயப்பன் தயாரித்த இத்திரைப்படத்தில் விமல், பிரியா ஆனந்த், சூரி ஆகியோர் முக்கிய வேடங்களிலும், நாசர், அனுபமா குமார், தம்பி ராமையா ஆகியோர் இதர துணை வேடங்களிலும் நடித்திருந்தனர். டி. இமான் இசையமைப்பில் உருவான இத்திரைப்படம் 2014 நவம்பர் 7 அன்று திரையரங்குகளில் வெளியானது.

## நடிகர்கள்

* விமல் - தினேசு
* பிரியா ஆனந்த் - உதய பிரியா
* சூரி - மைக்கேல்
* நாசர் - கார்த்தி 
* தம்பி ராமையா 
* அனுபமா குமார் - சந்திரிகா
* விசாகா சிங் - கல்பனா (சிறப்புத் தோற்றம்)
* பாலா சிங் - பிரியாவின் தந்தை
* சிங்கமுத்து - தொடருந்து பயணி
* ஸ்டன்ட் சிவா - கூலிப்படை தலைவர்
* கலைராணி - வளர்மதியின் பாட்டி
* கமலா கிருஷ்ணசாமி - கல்பனாவின் தாய்
* ஜார்ஜ் மரியான் - ஆலை ஊழியர்
* சாஷா - வளர்மதி
* ஜென்னி
* நரேந்திரா காந்தி - தொடருந்து காவல் அதிகாரி
* கௌதமி
* பாண்டி ரவி - காவல் அதிகாரி
* இ. ராம்தாசு
* தேனி முருகன்
* சூப்பர்குட் சுப்ரமணி
* இனியா - சிறப்புத் தோற்றம்

## பாடல்கள்

இத்திரைப்படத்திற்கு டி. இமான் இசையமைத்திருந்தார். இது, இயக்குநர் கண்ணனுடன் இமான் இணைந்து பணியாற்றிய முதல் திரைப்படமாகும். இப்படத்தில், நடிகை இலட்சுமி மேனன் பின்னணிப் பாடகியாக அறிமுகமானார்.

## மேற்கோள்கள்

## வெளியிணைப்புகள்
* 

பகுப்பு:2014 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. இமான் இசையமைத்த தமிழ்த் திரைப்படங்கள்
பகுப்பு:விமல் நடித்த திரைப்படங்கள்
பகுப்பு:சூரி நடித்த திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:சிங்கமுத்து நடித்த திரைப்படங்கள்
ராய்சேன் மாவட்டம்

**ராய்சேன் மாவட்டம்** (Raisen District) மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிட நகரம்  *[[ராய்சேன்]]*   ஆகும். ராய்சேன் மாவட்டம்  போபால் கோட்டத்தில் அமைந்துள்ளது. இம்மாவட்டத்தில் புகழ்பெற்ற சாஞ்சி தொல்லியற்களம் உள்ளது.

## அமைவிடம்
8,395 சதுர கிலோ மீட்டர் பரப்பளவு
கொண்ட ராய்சேன் மாவட்டத்தின் மேற்கில் செகோர் மாவட்டம், வடக்கில் விதிஷா மாவட்டம், கிழக்கிலும், தென் கிழக்கிலும் சாகர் மாவட்டம், தென் கிழக்கில் நரசிங்பூர் மாவட்டம், தெற்கில் ஹோசங்காபாத் மாவட்டம் எல்லைகளாக கொண்டது.

## மாவட்ட நிர்வாகம்
ராய்சேன் மாவட்டம் ராய்சேன், கோஹர்கஞ்ச், பேகம்கஞ்ச், கைராத்கஞ்ச், சில்வானி, பரேலி, உதய்புரா மற்றும் பாடி என எட்டு வருவாய் வட்டங்களை கொண்டது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,331,597ஆக உள்ளது. கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 18.35%  ஆக உயர்ந்துள்ளது. மக்கள் தொகையில் 700,358. ஆண்களும்  மற்றும்  631,239. பெண்களும் உள்ளனர். பாலின விகிதம் ஆயிரம் ஆண்களுக்கு  901  பெண்கள் வீதம் உள்ளனர். 8,466 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 157 மக்கள் வாழ்கின்றனர். இம்மாவட்டத்தின் சராசரி  படிப்பறிவு 72.98% ஆகவும், ஆண்களின் படிப்பறிவு 80.81%  ஆகவும், பெண்களின் படிப்பறிவு 64.24% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  207,699 ஆக உள்ளது.

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.

## சுற்றுலாத் தலங்கள்

#  பீம்பேட்கா பாறை வாழிடங்கள் 
# சாஞ்சி
# சாஞ்சி தூபி எண் 2
# போஜேஷ்வர் கோயில்
## போக்குவரத்து
தேசிய நெடுஞ்சாலை எண் 12 மற்றும் 86 ராய்சேன் மாவட்டத்தை, மாநிலத் தலைநகர் போபாலுடன் இணைக்கிறது.
## இதனையும் காண்க
*மத்தியப் பிரதேச மாவட்டப் பட்டியல்

## மேற்கோள்கள்

## வெளி இணைப்புகள்
* 

பகுப்பு:மத்தியப் பிரதேசத்திலுள்ள மாவட்டங்கள்
2016 தமிழ்நாடு சட்டமன்றத் தேர்தல், தொகுதிகளும் போட்டியிடும் முக்கியக் கட்சிகளும்

## ஆதாரங்கள்
* பாஜக முதல்கட்ட வேட்பாளர் பட்டியல் வெளியீடு: கோவையில் வானதி, தி.நகரில் ஹெச்.ராஜா போட்டி, *ஒன் இந்தியா*
* பாஜக கூட்டணியில் ஐஜேகவிற்கு 45 தொகுதிகளும் தேவநாதன் கட்சிக்கு 24 தொகுதிகளும் ஒதுக்கீடு, *புதிய தலைமுறை தொலைக்காட்சி*, 12 ஏப்ரல் 2016
* 57 தொகுதிகளுக்கு பாஜக வேட்பாளர்கள்: 3-வது பட்டியல் வெளியீடு, *தி இந்து (தமிழ்)*, 15 ஏப்ரல் 2016
* பாஜக இறுதி வேட்பாளர் பட்டியல் வெளியீடு: ஆர்.கே.நகரில் ஜெயலலிதாவை எதிர்த்து முன்னாள் அமைச்சரின் மருமகன் போட்டி, *தி இந்து (தமிழ்)*, 20 ஏப்ரல் 2016
* அதிமுக மற்றும் கூட்டணி கட்சிகள் போட்டியிடும் தொகுதிகள்... வேட்பாளர் பட்டியல்: முழு விவரம், *புதிய தலைமுறை தொலைக்காட்சி*, 4 ஏப்ரல் 2016
* தேமுதிக 4-ம் கட்ட பட்டியல்: இதுவரை 75 வேட்பாளர்கள் அறிவிப்பு, *தி இந்து (தமிழ்)*, 14 ஏப்ரல் 2016
* தேமுதிக - ம.ந.கூட்டணி - தமாகா அணியினர் போட்டியிடும் தொகுதிகள் அறிவிப்பு, *தி இந்து (தமிழ்)*, 15 ஏப்ரல் 2016
எத்தியோப்பியப் பேரரசு

**எத்தியோப்பியப் பேரரசு** (*Ethiopian Empire*, የኢትዮጵያ ንጉሠ ነገሥት መንግሥተ, *Mängəstä Ityop'p'ya*) என்பது தற்போதைய எரித்திரியாவும் வடக்கில் அரைவாசி எதியோப்பியாவும் சேர்ந்த புவியியல் பகுதியாகும். இப்பேரரசு கிட்டத்தட்ட 1137 முதல் 1974 வரையாக, *[[இராணுவப் புரட்சி]]* மூலம் மன்னராட்சி நீக்கப்படும் வரை காணப்பட்டது.

1882 இல் எகிப்தை பிரித்தானியா கைப்பற்றியதைத் தொடர்ந்து, எத்தியோப்பியாவும் லைபீரியாவும் மாத்திரமே 19 ஆம் நூற்றாண்டின் இறுதியில் ஐரோப்பிய குடியேற்றவாத வல்லரசுகளின் ஆபிரிக்காவுக்கான போட்டியில் சுதந்திரத்துடன் எஞ்சிய நாடுகளாகவிருந்தன.

## இவற்றையும் பார்க்க
* கிழக்கு ஆப்பிரிக்கப் போர்த்தொடர்
* எத்தியோப்பியாவின் வரலாறு
* அக்சும் பேரரசு
* குஷ் இராச்சியம்

## உசாத்துணை

## வெளி இணைப்புகள்
* "Ethiopia" and "Abyssinia" in the *Encyclopædia Britannica*, 11th&nbsp;ed. (1911)

பகுப்பு:முன்னாள் பேரரசுகள்
பகுப்பு:எத்தியோப்பியா
பகுப்பு:சி.ஐ.ஏ. உலகத் தகவல் புத்தகம் அடிப்படையில் உருவான பக்கம்
பகுப்பு:ஆபிரிக்காவின் முன்னாள் நாடுகள்
பகுப்பு:எத்தியோப்பியாவின் வரலாறு
இடச்சுப் பேரரசு

**இடச்சுப் பேரரசு** (*Dutch Empire*; ) என்பது இடச்சுக் குடியரசு கட்டுப்பாட்டில் இருந்த கடல்கடந்த நிலப்பகுதிகளும், 17 ஆம் நூற்றாண்டு முதல் மத்திய 1950 கள் வரையிலான தற்கால நெதர்லாந்து ஆட்சிப்பகுதியையும் குறிக்கிறது. இடச்சு போர்த்துகல், எசுப்பானியா என்பவற்றுக்குப் பின் கடல்கடந்து அமைக்கப்பட்ட குடியேற்றவாதப் பேரரசு ஆகும். நெதர்லாந்து 17 ஆம் நூற்றாண்டில் சிறப்பினை அடைந்தது. இது பொற் காலம் என அழைக்கப்படுகிறது.

## உசாத்துணை

## வெளி இணைப்புகள்
* De VOCsite
* Dutch and Portuguese Colonial History
* VOC Kenniscentrum
* 

பகுப்பு:இடச்சுப் பேரரசு
பகுப்பு:நெதர்லாந்தின் வரலாறு
வெள்ளைத்துவரை

**வெள்ளைத்துவரை**, http://www.biotik.org/india/species/d/dioseben/dioseben_en.html அல்லது **கருங்காலி**(*DIOSPYROS EBENUM*) இத்தாவரம் தென் இந்தியா, இந்தோனேசியா, இலங்கை போன்ற இடங்களில் காணப்படுகிறது. இந்தோனேசியா பகுதியில் இதன் பலகையில் கடினத்தனைமையால் *கருப்பு பலகை மரம்* என்று கூறுகின்றனர். இந்தியாவிலும், இலங்கையிலும் இந்த மரத்தின் பலகைகளின் ஏற்றுமதிக்கு தடைவிதிக்கப்பட்டுள்ளது.
## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
பகுப்பு:இலங்கையின் மரங்கள்
எழிலைப்படை

**எழிலைப்படை**, அல்லது **முகும்பலை** (*DITA BARK*, *Alstonia*) இது ஒரு பூக்கும் வகையைச் சார்ந்த கூடாரமாக வளரும் பெரிய மரம் ஆகும். இதன் குடும்பப்பெயர் அபோசியசு (Apocynaceae) என்பதாகும். இவற்றில் 40 முதல் 60 வகை இனங்கள் காணப்படுகிறது. இவற்றின் போர்வீகம் ஆப்பிரிக்காவின் வெப்ப மண்டலப் பகுதி, மத்திய அமெரிக்கா, பொலினீசியா, ஆத்திரேலியா போன்ற இடங்கள் ஆகும்.
## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:மரங்கள்
செவ்வள்ளிக் கொடி

**செவ்வள்ளி** அல்லது **இராசவள்ளி** (*dioscorea alata*, அல்லது *purple yam*, *ube*, *greater yam*) என்பது பூக்கும் தாவர வகையைச் சார்ந்த கொடி ஆகும். இதன் வேர்ப் பகுதியில் கிழங்கு உற்பத்தியாகிறது. இக்கொடியில் கிடைக்கும் கிழங்கு சீனிக்கிழங்கைப் போல் உணவுப் பொருளாகப்பயன்படுகிறது. இதன் கிழங்கு இளஞ்சிவப்பு நீல வண்ணம்) கொண்டதாக உள்ளது. ஒரு சில இடங்களில் மதில் சுவரில் தோரணம் போல் வளர்க்கப்படுகிறது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:கொடிகள்
பகுப்பு:கிழங்குகள்
பகுப்பு:தமிழ்நாட்டின் தாவரங்கள்
மூவிலை

**மூவிலை** (*DESMODIUM GANGETICUM*) இத்தாவரம் பூக்கும் வகையைச் சார்ந்த, பபேசியே குடும்பம்பத் தாவரம் ஆகும். இத்தாவரத்தின் பாகங்கள் மூலிகை மருந்தாகப் பயன்படுகிறது.

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
அட்செங்குளம்

**அட்செங்குளம்** *(Atchenkulam)* என்பது தமிழ்நாட்டின் கன்னியாகுமரி மாவட்டத்தில் உள்ள ஒரு கிராமம் ஆகும். அகத்தீசுவரம் தாலுக்காவில் கொட்டாரம் பேரூராட்சியின் ஒரு பகுதியாக இருக்கும் இக்கிராமம், கொட்டாரத்திலிருந்து ஒரு கிலோமீட்டர் தொலைவில் அமைந்திருக்கிறது. கிராமத்தின் முகப்பில் ஒரு குளம் கிட்டத்தட்ட ஒரு பெரிய ஏரியைப் போன்ற தோற்றத்தில் உள்ளது. இக்குளத்தை அடுத்து புத்தனார் கால்வாய் என்ற சிற்றாறு ஓடுகிறது. பல்வேறு மதத்தைச் சார்ந்த 300 குடும்பங்கள் விவசாயத்தை மட்டுமே நம்பி இங்கு வாழ்ந்து வருகிறார்கள்.

கன்னியாகுமரியிலிருந்து நாகர்கோவில் செல்லும் வழியில் இக்கிராமம் அமைந்திருக்கிறது. .

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
தும்பிலி மரம்

**தும்பிலி** (*DIOSPYROS EMBRYOPYERIS*, *Diospyros malabarica*) இத்தாவரம் எபெசெசு (Ebenaceae) என்ற குடும்பத்தைச் சார்ந்த பூக்கும் தாவரம் ஆகும். இத்தாவரத்தின் பூரிவீகம் இந்தியத் துணைக்கண்டம் மற்றும் தென்கிழக்காசியா பகுதிகளாகும். 35 மீட்டர்கள் உயரம் வளரும் இத்தாவரத்தில் இலை நீளமாகக் காணப்படுகிறது. இத்தாவரத்தின் அடிப்பாகம் 70 செமீ விட்டம் கொண்டதாக உள்ளது. 
## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:மரங்கள்
பகுப்பு:தமிழ்நாட்டின் தாவரங்கள்
சீமைக் காட்டுமுள்ளங்கி

**சீமைக் காட்டுமுள்ளங்கி** (DANDELION) இத்தாவரம் பூக்கும் தாவர வகையைச் சார்ந்த சூரிய காந்திக் குடும்பத் தாவரம் ஆகும். இதன் பூர்வீகம் ஊரேசியா, மற்றும் வடக்கு அமெரிக்காவாக இருந்தாலும் உலகம் முழுவதுமே பரவிக் காணப்படுகிறது. இவற்றில் காணப்படும் இரண்டு இனங்களிலிருந்து சமையல் பொருட்கள் பெறப்படுகிறது. இத்தாவரத்தின் பூவானது பெரியதாக காணப்படுகிறது. இவற்றில் 16 கிளை இனங்கள் காணப்படுகின்றன.
## படத்தொகுப்பு

## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
பகுப்பு:சூரியகாந்திக் குடும்பம்
ஏர்னெஸ்ட் மக்கின்டயர்

**ஏர்னெஸ்ட் தளையசிங்கம் மக்கின்டயர்** (*Ernest Thalayasingam MacIntyre*, 26 செப்டம்பர் 1934 – 17 திசம்பர் 2025) இலங்கையைச் சேர்ந்த ஆங்கில நாடகாசிரியர் ஆவார். இவர் இலங்கை ஆங்கில நாடக மேடைகளில் 50 ஆண்டுகளுக்கும் மேலாக பரவலாக அறியப்பட்டவர்.

## வாழ்க்கைச் சுருக்கம்
எர்னெஸ்ட் மக்கின்டயர் கொழும்பு நகரில் 1934 செப்டம்பர் 26 இல் பிறந்தார். யாழ்ப்பாணம் சம்பத்தரிசியார் கல்லூரியில் தங்கியிருந்து கல்வி கற்ற இவர், பேராதனைப் பல்கலைக்கழகத்தில் இளங்கலைப் பட்டம் பெற்றார். 1960களில் மெக்கின்டயர் இலங்கையில் மிக வெற்றிகரமான ஆங்கில நாடகாசிரியராகப் பாராட்டப்பட்டார். 'Stage and Set' என்ற நாடகக் குழுவில் உறுப்பினராக இருந்து பல பன்னாட்டு நாடகங்களையும் மற்றும் தான் எழுதிய நாடகங்களையும் மேடையேற்றினார்.

1961 முதல் 1967 வரை இலங்கை வான்படையில் பணியாற்றினார். பின்னர் 1969-69 காலப்பகுதியில் கொழும்பு அக்குவைனாசு கல்லூரியின் நாடகப் பள்ளியில் பணிப்பாளராகப் பணியாறினார். 1969 முதல் 1973 வரை யுனெஸ்கோ திட்ட அதிகாரியாகப் பணியாற்றினார்.

1974 ஆம் ஆண்டில் இவர் ஆத்திரேலியாவுக்கு குடிபெயர்ந்த போதிலும், இலங்கை சென்று பல நாடகக் கலைஞர்களைப் பயிற்றுவித்துள்ளார். 2005 ஆம் ஆண்டில், எஃப். சி. லுடோவிக்கின் *He Comes from Jaffna* என்ற நாடகத்தை சிட்னியில் மேடையேற்றினார். 2011-13 காலப்பகுதியில் யாழ்ப்பாணப் பல்கலைக்கழகத்தில் விரிவுரையாளராகப் பணியாற்றினார்.

2009 இல் "Antigone in Sri Lanka as IRANGANI" என்ற நாடகத்தை எழுதினார். 2009 ஆம் ஆண்டில் இந்நாடகம் சிட்னியிலும், 2010 ஆம் ஆண்டில் கான்பராவிலும் மேடையேறியது. 2011 ஆம் ஆண்டில் இது தமிழில் மொழிபெயர்க்கப்பட்டு மேடையேற்றப்பட்டது.

## படைப்புகள்
* *The Full Circle of Caucasian Chalk*, 1967
* *The President of the Old Boys' Club*
* *He Still Comes From Jaffna*
* *Let's Give Them Curry*, 1981
* *The Education of Miss Asia*, 1971
* *Rasanayagam's Last Riot*, 1990
* *The Loneliness of the Short-Distance Runner*, 1991: புதுதில்லி
* *A Somewhat Mad and Grotesque Comedy*, 1991: புதுதில்லி

## மேற்கோள்கள்

## வெளி இணைப்புகள்
* Macintyre, Ernest at AustLit

பகுப்பு:இலங்கை நாடகாசிரியர்கள்
பகுப்பு:1934 பிறப்புகள்
பகுப்பு:ஆத்திரேலிய இலங்கைத் தமிழ் வம்சாவளி மக்கள்
பகுப்பு:2025 இறப்புகள்
உப்பனாறு

**உப்பனாறு** என்பது காவிரி ஆற்றின் கிளை ஆறு ஆகும். உப்பனாறு நாகப்பட்டினம் அருகே வங்கக்கடலை அடைகிறது.

## மாசு
உப்பனாறு நாகப்பட்டினம் மாவட்டத்தில் மக்களால் மிகவும் மாசுபடுத்தப்படுகிறது. இதனால், இங்குள்ள நீரில் அதிக அளவு அரிதான தனிமங்கள் (இரும்பு, மாங்கனீசு, காரீயம், தாமிரம், துத்தநாகம், குரோமியம், நிக்கல் ஆகியவை) இருப்பதாக ஆய்வு முடிவுகள் தெரிவிக்கின்றன.. தொழிற்சாலைக் கழிவுகள் பல வருடங்களாகத் தொடர்ந்து ஆற்றில் விடப்பட்டதால் இப்போது அது சீர்கெட்டு, நிலத்தடி நீரையும் பாதித்துள்ளது. இதனால், வேளாண்மையும், மீன்பிடி தொழிலும் பெருமளவு பாதிப்படைந்துள்ளன

## மேற்கோள்கள்

## வெளியிணைப்புகள்
*உப்பனாற்றை ஆக்கிரமித்துள்ள வெங்காய தாமரைகள் , மாலைமலர்

பகுப்பு:காவிரியின் துணை ஆறுகள்
ரத்லாம் மாவட்டம்

**ரத்லாம் மாவட்டம்** (Ratlam District) மத்திய இந்தியாவின் மத்தியப் பிரதேச மாநிலத்தின் 52 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் நகரம் ரத்லம் ஆகும். இது உஜ்ஜைன் கோட்டத்தில் அமைந்துள்ளது. பிரித்தானிய இந்தியாவின் ஆட்சியின் போது இம்மாவட்டத்தின் பகுதிகளை ரத்லம் சமஸ்தானம், சைலானா சமஸ்தானம் மற்றும் ஜாவ்ரா சமஸ்தானங்கள் ஆண்டது.

## மாவட்ட எல்லைகள்
ரத்லாம் மாவட்டத்தின் வடக்கே மண்டசௌர் மாவட்டம்,
வடகிழக்கில்  ஜாலாவார் மாவட்டம், (இராஜஸ்தான்), கிழக்கில் உஜ்ஜைன் மாவட்டம், தென்கிழக்கில் தார் மாவட்டம், தெற்கில் ஜாபூவா மாவட்டம்,  மேற்கில் பன்ஸ்வாரா மாவட்டம் (இராஜஸ்தான்), வடமேற்கில் பிரதாப்கர் மாவட்டம், (இராஜஸ்தான்) எல்லைகளாக அமைந்துள்ளது.

## மாவட்ட நிர்வாகம்
உஜ்ஜைனி கோட்டத்தில் அமைந்த இம்மாவட்டம் ஐந்து வருவாய் வட்டங்களையும், ஒன்பது நகரங்களையும், 1063 கிராமங்களையும் கொண்டுள்ளது.

## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 1,455,069 ஆக உள்ளது. கிராமப்புறங்களில் 70.10% மக்களும்; நகரப்புறங்களில் 29.90% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம் 19.72%  ஆக உயர்ந்துள்ளது. மக்கள் தொகையில்  738,241 ஆண்களும்  மற்றும் 716,828 பெண்களும் உள்ளனர். பாலின விகிதம் ஆயிரம் ஆண்களுக்கு   971 பெண்கள்  வீதம் உள்ளனர்.  4,861 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 299 மக்கள் வாழ்கின்றனர். இம்மாவட்டத்தின் சராசரி  படிப்பறிவு 66.78% ஆகவும், ஆண்களின் படிப்பறிவு 77.54%  ஆகவும், பெண்களின் படிப்பறிவு 55.77% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  218,354 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 1,267,043  (87.08 %) ஆகவும்,  இசுலாமிய சமய  மக்கள் தொகை  151,071  (10.38 %)  ஆகவும்,  கிறித்தவ சமயத்தினரின் மக்கள் தொகை 3,996     (0.27 %) ஆகவும், , சீக்கிய சமய மக்கள் தொகை 1,353  (0.09 %)  ஆகவும்,   சமண சமய மக்கள் தொகை 29,353   (2.02 %) ஆகவும், பௌத்த சமய மக்கள் தொகை  175  (0.01 %) ஆகவும், பிற சமய மக்களின் தொகை 123 (0.01 %) ஆகவும், மற்றும் சமயம் குறிப்பிடாதவர்கள் மக்கள் தொகை  1,955   (0.13 %)  ஆகவும் உள்ளது.

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
## இதனையும் காண்க
* ரத்லம் சமஸ்தானம்
*  சைலானா சமஸ்தானம் 
*  ஜாவ்ரா சமஸ்தானம்
*மத்தியப் பிரதேச மாவட்டப் பட்டியல்

## மேற்கோள்கள்

பகுப்பு:மத்தியப் பிரதேசத்திலுள்ள மாவட்டங்கள்
சீமை மீன்கொல்லி

**சீமை மீன்கொல்லி** (*Cyclamen purpurascens*) இது ஒரு பூக்கும் நீர் தாவரம் ஆகும். இவற்றின் குடும்பப் பெயர்  பெரிமலெசிஸ் (Primulaceae) என்பதாகும். இத்தாவரத்தின் பூர்வீகம் மத்திய ஐரோப்பா, வடக்கு இத்தாலி, மற்றும் ஸ்லோவேனியா ஆகிய பகுதிகள் ஆகும். இதன் அதிகப்படியான வேர்களில் கிழங்கு தோன்றுகிறது. இக்கிழங்கு மூலிகை மருந்தாகப் பயன்படுகிறது. இத்தாவரம் கோடைகாலத்தில் இளஞ்சிவப்பு நிறத்தில் பூப்பூக்கும்.
## மேற்கோள்கள்

பகுப்பு:மூலிகைகள்
பகுப்பு:பூக்கும் தாவரங்கள்
அல்போன்சோ கனோ

**அல்போன்சோ கனோ** (*Alfonso Cano*, 22 சூலை 1948 – 4 நவம்பர் 2011) ஆகும். இலத்தீன் அமெரிக்காவின் கொலம்பியாவில் பார்க் என்ற மார்க்சிய இடதுசாரிக் குழுவின் தலைவராக அல்போன்சோ கனோ இருந்தார். **பார்க்** என்பது ஆயுதப் புரட்சியில் நம்பிக்கை கொண்டு போராடிய ஒரு தீவிரவாத அமைப்பாகும்.

## வாழ்க்கைக் குறிப்பு

கொலம்பியாவில் பொகொடாவில் பிறந்த அல்போன்சா கனோ கொலம்பியா தேசியப் பல்கலைக் கழகத்தில் மாந்தவியல் கல்வியைப் படித்தார். அங்கு பொதுவுடைமை நண்பர்களைச் சந்திக்கும் வாய்ப்புக் கிட்டியதால் பார்க் என்னும் மார்க்சிய இடது சாரி அமைப்பில் இணைந்தார். பல்கலைக்கழகப் படிப்பை இடையிலேயே கைவிட்டார். தீவிர அரசியலில் இறங்கினார். 1970 இல் பார்க் அமைப்பில் சேர்ந்த அல்போன்சோ கனோ படிப்படியாக  உயர்ந்து 2008 ஆம் ஆண்டில் அவ்வமைப்பின் தலைவர் ஆனார்.

அமெரிக்காவிலும் ஐரோப்பியாவிலும் பார்க் அமைப்பு ஒரு அச்சுறுத்தல் அமைப்பாகக் கருதப்பட்டது. கனோ தம் கொள்கைகளிலும் செயல்களிலும் உறுதியாகவும் நெகிழ்ச்சித்தன்மை அற்றவராகவும் இருந்தார். கொரில்லா போர் முறைகளைப் பரப்பியும் வந்தார். 2011 ஆம் ஆண்டு நவம்பர் மாதம் நாலாம் பக்கலில் கொலம்பிய அரசின் படை இவரைச் சுட்டுக் கொன்றது.

## மேற்கோள்கள்

## வெளி இணைப்புகள்
*
*https://marxistleninist.wordpress.com/tag/alfonso-cano/

பகுப்பு:இலத்தீன் அமெரிக்கப் புரட்சியாளர்கள்
பகுப்பு:1948 பிறப்புகள்
பகுப்பு:2011 இறப்புகள்
புரட்சி
செம்மன்விளை

**செம்மன்விளை** *(Chemmanvilai)*என்பது இந்திய நாட்டின் தமிழ்நாடு மாநிலத்தில் இருக்கும் கன்னியாகுமரி மாவட்டத்தின், கல்குளம் தாலுக்காவில் இருக்கும் சடயமங்கலம் பஞ்சாயத்தில் உள்ள ஒரு கிராமம் ஆகும். புனித அந்தோனியார் பேராலயம் இக்கிராமத்தின் நடுவில் நின்று அழகு சேர்க்கிறது.

## அமைவிடம் மற்றும் போக்குவரத்து வசதி

நாகர்கோவில் – திருவனந்தபுரம் நெடுஞ்சாலைக்கு அருகில் இக்கிராமம் அமைந்துள்ளது. தோராயமாக ஆறு கிலோமீட்டருக்கு அருகில் இரணியல் தொடருந்து நிலையம் மற்றும். இக்கிராமத்திற்கு அருகில் அதாவது 54 கிலோமீட்டர் தொலைவில் திருவனந்தபுரம் பன்னாட்டு வானூர்தி நிலையம் ஆகியன இருக்கின்றன. செம்மன்விளை கிராமத்தை அப்பாட்டுவிளை என்றும் அழைக்கிறார்கள். 

## மக்கள் தொகையியல்

2012 ஆம் ஆண்டு கணக்கிடப்பட்ட பேராலய கணக்கெடுப்பின்படி இக்கிராமத்தின் மக்கள் தொகை 1500 ஆகும். இம்மக்கள் தொகையில் 51 சதவீதம் ஆண்களாகவும் 49 சதவீதம் பெண்களாகவும் உள்ளனர். இக்கிராமத்தின் சராசரி படிப்பறிவு சதவீதம் 85% ஆகும். நாட்டின் சராசரி படிப்பறிவு சதவீதமான 59.5% என்பதைவிட இது அதிகமாகும்.

## புனித அந்தோனியார் பேராலயம்

புனித அந்தோனியார் பேராலயம் கிராமத்தின் நடுவில் நின்று முக்கியமான வழிபடும் தலமாகவும், கிராமமக்களின் வாழ்வில் முக்கியப்பங்கும் வகிக்கிறது. இத்தேவாலயம் மிகப் பழமையான ஒரு ஆலயமாகும். பண்டைய இந்திய வரலாற்று திருவாங்கூர் பேரரசில் இக்கோவில் தொடர்பான குறிப்புகள் காணப்படுகின்றன. செம்மன்விளையில் உள்ள இச்சிறிய ஆலயத்திற்கு, தன்னுடைய வாழ்நாளின் இறுதிநாட்களில் தியாகி தேவசகாயம் பிள்ளை வழிபாடு செய்வதற்காக வந்திருக்கிறார்.  குழித்துறை மறைமாவட்டத்தின் கட்டுப்பாட்டில் இத்தேவலயம் இயங்குகிறது.

## புனித அந்தோனியார் திருவிழா

ஒவ்வொரு ஆண்டும் பத்து நாட்களுக்கு புனித அந்தோனியார் திருவிழா மிக விமரிசையாக இங்கு கொண்டாடப்படுகிறது. பூசை, இசைக் கச்சேரிகள், நாடகம் மற்றும் வானவேடிக்கை என விழா சிறப்பாக நடைபெற்று வருகிறது. புனித அந்தோனியாரின் பிறந்தநாள் அடிப்படையில், ஒவ்வோர் ஆண்டும் மே மாதம் இறுதி வாரத்தில் இவ்விழா நடைபெறுகிறது. இதைத்தவிர சூன் 13 இல் புனித அந்தோனியாரின் பிறந்தநாள் விழாவும் தனியாக இங்குக் கொண்டாடப்படுகிறது. பல்வேறு பகுதிகளில் இருந்தும் மக்கள் இவ்வாலயத்திற்கு வருகை தந்து விழாக்களிலும் வழிபாட்டிலும் கலந்து கொள்கின்றார்கள்.

## மேற்கோள்கள்

பகுப்பு:கன்னியாகுமரி மாவட்டத்திலுள்ள கிராமங்கள்
சென்னை விமானநிலைய மேம்பாலம்

**சென்னை விமானநிலைய மேம்பாலம்** *(Chennai Airport Flyover)* சென்னை நகரில் இருக்கும் சென்னை பன்னாட்டு விமான நிலையத்திற்கு  முன்பாக சுமார்1.6 கி.மீ நீளமுள்ளதாக காணப்படுகிறது..
தாம்பரத்திலிருந்து கத்திப்பாரா சந்திப்புக்கு அருகிலுள்ள ஆலந்தூருக்கு வரும் வாகனங்கள் செல்வதற்கான ஒருவழிப் பாதையாக இம்மேம்பாலம் திகழ்கிறது. 1.6 கிலோமீட்டர் நீளத்திற்கும் மூன்று வரைபாதை வசதியை கொண்டுள்ளது. இந்திய தேசிய நெடுஞ்சாலை ஆணையம் 970 மில்லியன் ரூபாய் செலவில் இம்மேம்பாலத்தைக் கட்டியுள்ளது. 2008 ஆம் ஆண்டு அக்டோபர் மாதம் 19 ஆம் நாள் அப்போதைய தமிழக முதல்வர் மு.கருணாநிதியால் இம்மேம்பாலம் போக்குவரத்திற்காகத் திறக்கப்பட்டது.

தரைத்தளம் மற்றும் மேம்பாலம் முதலியவற்றை இணைக்கும் வகையில் நகரும் படிக்கட்டுகள், மின் ஏணிகள் போன்ற அதிநவீன வசதிகளை ஏற்படுத்த போக்குவரத்து ஆணையம் திட்டமிட்டு, அதற்கான நடவடிக்கைகளையும் தொடங்கியுள்ளது.

## மேற்கோள்கள்

பகுப்பு:சென்னை சாலைகள்
பகுப்பு:சென்னைக் கட்டிடங்கள்
பகுப்பு:சென்னை போக்குவரத்து
பகுப்பு:சென்னையின் பாலங்களும் மேம்பாலங்களும்
ஆக்சோனின்

**ஆக்சோனின்** *(Oxonine)* என்பது C8H8O என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். ஒன்பது அணுக்களால் ஆன நிறைவுறாத பல்லினவளையச் சேர்மமான இவ்வளையத்தின் ஒரு இடத்தில் கார்பனுக்குப் பதிலாக ஆக்சிசன் அணு இடம்பெற்றிருக்கும். மேலும் ஆக்சோனின் சேர்மம், ஒர் அரோமாட்டிக் அல்லாத சேர்ம வகையாகும்.

## மேற்கோள்கள்

## இவற்றையும் காண்க
*தையோனைன்
*அசோனைன் 

பகுப்பு:பல்லின வளையச் சேர்மங்கள்
பகுப்பு:ஆக்சிசன் பல்லின வளையங்கள்
பகுப்பு:பல்லின வளையச் சேர்மங்கள் (1 வளையம்)
தையோனைன்

**தையோனைன் அல்லது தையோனின்** *((2Z,4Z,6Z,8Z)-Thionine or Thionine)* என்பது C8H8S  என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். ஒன்பது அணுக்களால் ஆன நிறைவுறாத பல்லினவளையச் சேர்மமான இவ்வளையத்தின் ஒரு இடத்தில் கார்பனுக்குப் பதிலாக கந்தகம் அணு இடம்பெற்றிருக்கும். மேலும் தையோனின் சேர்மம், பகுதியான அரோமாட்டிக் சேர்ம வகையாகும்.

## மேற்கோள்கள்

## இவற்றையும் காண்க
*ஆக்சோனின்
*அசோனைன்
*அசோனைன்

பகுப்பு:பல்லின வளையச் சேர்மங்கள்
பகுப்பு:எளிய அரோமாட்டிக்கு வளையங்கள்
பகுப்பு:பல்லின வளையச் சேர்மங்கள் (1 வளையம்)
தார் மாவட்டம்

**தார் மாவட்டம்** (Dhar district - இந்தி|धार जिला)  மத்திய இந்தியாவின் மத்தியப் பிரதேச மாநிலத்தின் ஐம்பத்து ஒன்று  மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் **[[தார் நகரம்]]** ஆகும். இந்த மாவட்டம் இந்தூர் கோட்டத்தில் அமைந்துள்ளது. இம்மாவட்டத்தில் பண்டைய தார் இரும்புத் தூண் துண்டுகள் மற்றும் அம்பிகை சிலை கிடைத்துள்ளது. இம்மாவட்டத்தில் போஜசாலை கோயில் உள்ளது.

## மாவட்ட எல்லைகள்
மத்தியப் பிரதேச மாநிலத்தின் கிழக்கில், 8,153 சதுர கிலோ மீட்டர் பரப்பளவு கொண்ட தார் மாவட்டத்தின் வடக்கில் ரத்லாம் மாவட்டம், வடகிழக்கில் உஜ்ஜைன் மாவட்டம், கிழக்கில் இந்தூர் மாவட்டம்,  தென் கிழக்கில் கார்கோன் மாவட்டம், தெற்கில் பர்வானி மாவட்டம், மேற்கில் ஜாபூவா மாவட்டம் எல்லைகளாக கொண்டது.

## புவியியல்
தார் மாவட்டத்தின் கிழக்கு மேற்காக விந்தியத் மலைத்தொடர்கள் செல்கின்றன. இம்மாவட்டத்தின் வடக்கு பகுதிகள் மால்வா பீடபூமியில் அமைந்துள்ளது. மாவட்டத்தின்  வடமேற்கு பகுதியில் மாகி ஆறு பாய்கிறது.
மாவட்டத்தின் வடகிழக்கு பகுதியில் சம்பல் ஆறு பாய்ந்து யமுனை ஆற்றுடன் கலந்து பின் கங்கையில் கலக்கிறது. மாவட்டத்தின் தென் பகுதியில் பாயும் நர்மதை ஆறு  மாவட்டத்தின் எல்லையாக அமைகிறது.

## மாவட்ட நிர்வாகம்
தார் மாவட்டம் தார், சர்தார்பூர், பட்னாவர், மனாவர் மற்றும் குக்சி என ஐந்து உட்கோட்டங்களையும், இந்த ஐந்து உட்கோட்டங்களில் தார், பட்னாவர், தரம்புரி, சர்தார்பூர், பட்னாவர், மனவார், குக்சி மற்றும் காந்தவானி என ஏழு வருவாய் வட்டங்களாக பிரிக்கப்பட்டுள்ளது.

## அரசியல்
இம்மாவட்டத்தில் சர்தார்பூர், காந்தவானி, குக்சி, மனாவர், தரம்புரி, தார் மற்றும் பட்னாவர் என ஏழு மத்தியப் பிரதேச சட்டமன்றத் தொகுதிகளைக் கொண்டுள்ளது.
இந்த ஏழு சட்டமன்ற தொகுதிகளும் தார் நாடாளுமன்ற மக்களவைத் தொகுதியின் கீழ் வருகிறது.
 
## மக்கள் தொகையியல்
2011 ஆம் ஆண்டு இந்திய மக்கள் தொகை கணக்கெடுப்பின் படி மாவட்டத்தின் மொத்த மக்கள் தொகை 2,185,793 ஆக உள்ளது. கிராமப்புறங்களில் 81.10% மக்களும்; நகரப்புறங்களில் 18.90% மக்களும் வாழ்கின்றனர். கடந்த பத்தாண்டுகளில் (2001-2011) மக்கள் தொகை வளர்ச்சி  விகிதம்   25.60% ஆக உயர்ந்துள்ளது. மக்கள் தொகையில் 1,112,725  ஆண்களும்  மற்றும்  1,073,068  பெண்களும் உள்ளனர். பாலின விகிதம் ஆயிரம் ஆண்களுக்கு   964 பெண்கள் வீதம் உள்ளனர். 8,153 சதுர கிலோ மீட்டர் பரப்பளவு கொண்ட இம்மாவட்டத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 268  மக்கள் வாழ்கின்றனர். இம்மாவட்டத்தின் சராசரி  படிப்பறிவு 59.00% ஆகவும், ஆண்களின் படிப்பறிவு 68.95%  ஆகவும், பெண்களின் படிப்பறிவு 48.77% ஆகவும் உள்ளது. ஆறு வயதிற்குட்பட்ட குழந்தைகளின் எண்ணிக்கை  359,949 ஆக உள்ளது. 

### சமயம்
இம்மாவட்டத்தில் இந்து சமயத்தவரின் மக்கள் தொகை 2,051,219  (93.84 %) ஆகவும்,  இசுலாமிய சமய  மக்கள் தொகை  116,202  (5.32 %)  ஆகவும்,  கிறித்தவ சமயத்தினரின் மக்கள் தொகை  2,261  (0.10 %) ஆகவும், , சீக்கிய சமய மக்கள் தொகை 1,607  (0.07 %)  ஆகவும்,   சமண சமய மக்கள் தொகை 12,199   (0.56 %) ஆகவும், பௌத்த சமய மக்கள் தொகை 328 (0.02 %) ஆகவும், பிற சமய மக்களின் தொகை 88  (0.00 %) ஆகவும், மற்றும் சமயம் குறிப்பிடாதவர்கள் மக்கள் தொகை 1,889    (0.09 %)  ஆகவும் உள்ளது.

### மொழிகள்
மத்தியப் பிரதேச மாநிலத்தின் ஆட்சி மொழியான இந்தி மொழியுடன்,  உருது  மற்றும் வட்டார மொழிகளும் இம்மாவட்டத்தில் பேசப்படுகிறது.
## இதனையும் காண்க
* தார் இரும்புத் தூண்
* போஜசாலை கோயில்
* தார் நகரத்தின் அம்பிகை சிற்பம்
* மத்தியப் பிரதேச மாவட்டப் பட்டியல்

## மேற்கோள்கள்

## வெளி இணைப்புகள்
* தார் மாவட்ட இணையதளம்

பகுப்பு:மத்தியப் பிரதேசத்திலுள்ள மாவட்டங்கள்
அசோனைன்

**அசோனைன்** *(Azonine)* என்பது C8H9N   என்ற மூலக்கூற்று வாய்பாடு கொண்ட ஒரு கரிம வேதியியல் சேர்மமாகும். ஒன்பது அணுக்களால் ஆன நிறைவுறாத பல்லினவளையச் சேர்மமான இவ்வளையத்தின் ஒரு இடத்தில் கார்பனுக்குப் பதிலாக நைட்ரசன் அணு இடம்பெற்றிருக்கும். பலவகையான அசோனைன் வழிப்பொருட்களை தொகுப்பு முறையில் தோற்றுவிக்கப்படுகின்றன.

## மேற்கோள்கள்

## இவற்றையும் காண்க
*தையோனைன்
*ஆக்சோனின்

பகுப்பு:பல்லின வளையச் சேர்மங்கள்
பகுப்பு:பல்லின வளையச் சேர்மங்கள் (1 வளையம்)
பகுப்பு:எளிய அரோமாட்டிக்கு வளையங்கள்
பகுப்பு:ஒன்பது உறுப்பு வளையங்கள்